Иван Дмитриев
Магаре и глиган

Превод от неизвестен език: Красимир Машев, —

chitanka.info

Магарето, не знам защо, се възгордя.

То хвърли къч и

гърди изпъчи:

„Глигана в бой ще победя!“

Не само старата любов — и старата вражда

не хваща, според поговорката, ръжда.

„Какво пред мене е Глигана! —

Магарето се разрева. —

Сега на битка ще го призова!“

„Аз в битка срещу тебе да застана?! —

отвърна му Глигана.

Та има ли по-срамно от това?

Нещастнико, бъди спокоен!

За славна смърт не си достоен!“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.